
PARLAMENTUL  ROMÂNIEI

 CAMERA DEPUTAŢILOR

	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 19 martie 2019
            Nr.4c-13/204/2019
            PLx. 117/2019


A V I Z 

referitor la Proiectul de Lege privind aprobarea Ordonanţei Guvernului nr.3/2019 pentru modificarea şi completarea art.8 din Ordonanţei de urgenţă a Guvernului nr.34/2000 privind produsele agroalimentare ecologice
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare cu Proiectul de Lege privind aprobarea Ordonanţei Guvernului nr.3/2019 pentru modificarea şi completarea art.8 din Ordonanţei de urgenţă a Guvernului nr.34/2000 privind produsele agroalimentare, trimis cu adresa nr. PLx. 117 din 11 martie 2019, înregistrat la Comisia juridică, de disciplină şi imunităţi sub nr.4c-13/204 din 12 martie 2019.

Conform dispoziţiilor art.75 alin.(1) din Constituţia României, republicată, şi ale art. 92 alin (9) punctul 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.34/2000. Intervenţiile legislative vizează reglementarea participării personalului cu atribuţii de inspecţii tehnice de la nivel central sau teritorial din cadrul Ministerului Agriculturii şi Dezvoltării Rurale, la acţiunea de prelevare probe de sol, apă, plante şi din produsele agroalimentare ecologice, efectuată de organismele de control. Totodată, se reglementează posibilitatea încheierii de protocoale de colaborare cu laboratoare oficiale şi de referinţă naţionale, desemnate potrivit prevederilor art.12 şi art.33 din Regulamentul (CE) nr.882/2004, de către o altă autoritate naţională, şi care pot efectua analiza probelor prelevate în cadrul controalelor oficiale, precum şi elaborarea unei proceduri în vederea desemnării laboratoarelor oficiale şi de referinţă naţionale, procedură ce va fi aprobată prin ordin de ministru al agriculturii şi dezvoltării rurale.

În şedinţa din data de 19 martie 2019, potrivit art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei juridice, de disciplină şi imunităţi au examinat propunerea legislativă supusă avizării, expunerea de motive şi au avut în vedere avizul favorabil ale Consiliului Legislativ.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, să acorde aviz favorabil inițiativei legislative.

În raport de obiectul şi conţinutul reglementării, propunerea legislativă face parte din categoria legilor ordinare.

  PREŞEDINTE,    



SECRETAR,

                        Nicușor HALICI

               Aida-Cristina CĂRUCERU
Consilier parlamentar Dragoș Bucur

